Diari Oficial de la Generalitat Valenciana


Sumari del DOGV 9827, del 12-04-2024 (2024/3057)

RESOLUCIÓ de 9 d'abril de 2024, de la cap del Servei Territorial de Transports de València, per la qual s'autoritza ampliar determinats àmbits de prestació de servicis de taxi amb motiu de la celebració d'esdeveniments festius durant l'any 2024 a la província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/3057


Data del document
:   09-04-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * taxi

RESOLUCIÓ de 9 d'abril de 2024, de la cap del Servei Territorial de Transports de València, per la qual s'autoritza ampliar determinats àmbits de prestació de servicis de taxi amb motiu de la celebració d'esdeveniments festius durant l'any 2024 a la província de València. [2024/3057]  
L'article 21.3 de la Llei 13/2017, de 8 de novembre, de la Generalitat, del taxi de la Comunitat Valenciana, permet exceptuar la limitació geogràfica dels servicis de taxi quan es produïsquen situacions extraordinàries que donen lloc a un increment de la demanda superior a l'oferta existent en l'àrea on s'originen. Esta possibilitat està limitada a taxis amb residència en àmbits limítrofs o pròxims i aplicant la tarifa pròpia de l'àmbit de residència de l'autorització o, si és el cas, a tarifa interurbana.  
A fi d'acomodar, durant la celebració dels esdeveniments festius programats per a enguany a la província de València, l'oferta de taxi existent a la demanda extraordinària de servicis que estos generen, és procedent ampliar, de manera puntual, l'àmbit de prestació de servicis de taxi de vehicles amb residència en àmbits funcionals pròxims, amb la finalitat de garantir, en estos casos, la cobertura de les necessitats de mobilitat que es produïsquen.  
En conseqüència, vista la sol·licitud presentada per la Federació Sindical del Taxi, l'Associació Gremial-Agrupació Local de Taxis d'Alzira, l'Ajuntament de Gandia i l'Associació Servitaxi de Sagunt, amb dates de registre d'entrada 06.02.2024, 06.02.2024, 16.02.2024 i 30.10.2023, respectivament, i les seues al·legacions, en virtut de les competències delegades per la Direcció General d'Obres Públiques, Transport i Mobilitat en Resolució de 26 d'octubre de 2022 (DOGV núm. 9470, de 15.11.2022), de la Direcció General d'Obres Públiques, Transports i Mobilitat Sostenible, sobre delegació de firma en les persones responsables dels servicis territorials del transport, resolc:  
  
Primer  
Autoritzar els titulars d'autorització VT amb residència en l'àrea de prestació conjunta de la Safor la presa de servici de viatgers fora de la seua àrea funcional, en els municipis i en les dates de l'any en curs que es detallen a continuació:  
a) A Oliva per la celebració de Moros i Cristians, els dies 19, 20, 21 i 22 de juliol.  
b) A Tavernes de la Valldigna  
 Falles 2024, des de les 06.00 h del 9 de març fins a les 09.00 h del 20 de març.  
 Setmana Santa, des de les 20.00 h del 22 de març fins a les 09.00 h del 2 d'abril.  
 Per la festivitat de Sant Joan, des de les 20.00 h del 23 de juny fins a les 09.00 h del 24 de juny.  
 Tots els dies dels mesos de juny, juliol, agost i setembre de 2024.   
  
 Pel festival Festivern, del 29 de desembre de 2024 a l'1 de gener de 2025.  
 Sopars de Nadal, Nit de Nadal, Nit de Cap d'Any i Reis, dels dies 13, 14, 15, del 20 al 31 de desembre de 2024 i els dies 1, 4, 5, 6 de gener de 2025 de les 21.00 h a les 09.00 h de l'endemà.  
  
c) A Gandia  
 Falles 2024, des de les 06.00 h del 9 de març, fins a les 09.00 h del 20 de març.  
 Setmana Santa, des de les 20.00 h del 22 de març, fins a les 09.00 del dimarts 2 d'abril.  
 Per la festivitat de Sant Joan, des de les 20.00 h del 23 de juny fins a les 09.00 h del 24 de juny.  
 Tots els dies dels mesos de juny, juliol, agost i setembre de 2024.  
  
 Per la fira i festes locals, del 28 de setembre al 2 d'octubre de 2024.  
 Sopars de Nadal, nit de Nadal, nit de Cap d'Any i Reis, dies 13, 14, 15, de 20 a 31 de desembre de 2024 i els dies 1, 4, 5 ,6, de gener de 2025 de 21.00 h a 09.00 h de l'endemà.  
d) A Cullera  
 Tots els caps de setmana de juliol i agost de 2024 des de les 21.00 h del dissabte fins a les 09.00 h del diumenge.  
 Tots els caps de setmana de juny, juliol, agost i setembre de 2024 en el Medusa Beach Club de Cullera.  
 Festival Zebra del 19 al 22 de juliol de 2024.  
 Festival Medusa del 7 al 12 d'agost de 2024.  
  
Segon  
Autoritzar els titulars d'autorització VT amb residència en l'àrea de prestació conjunta de València, la recollida de viatgers fora del seu àmbit, en les condicions que es detallen a continuació:  
 A Cullera, per la celebració del Medusa Sunbeach Festival, del 7 al 12 d'agost de 2024.  
 A Buñol, amb motiu de La Tomatina, el 28 d'agost de 2024.  
 A Cheste, per la celebració del Gran Premi de Moto GP, els dies 15, 16 i 17 de novembre de 2024.  
  
Tercer  
Autoritzar els titulars d'autorització residenciada a Alzira per a arreplegar usuaris fora del seu àmbit, en els següents esdeveniments següents:  
 A Cullera, la nit de Sant Joan de les 20.00 h del 23 de juny a les 08.00 h del 24 de juny de 2024.  
 A Buñol, amb motiu de La Tomatina, el 28 d'agost de 2024.  
 A Cheste, per la celebració del Gran Premi de Moto GP, els dies 15, 16 i 17 de novembre de 2024.  
  
Quart  
Que en les dates següents els taxis de l'APC de València puguen realitzar servicis en l'APC del Camp de Morvedre lliurement els dies:  
 Setmana fallera (del 12 al 19 de març de 2024).  
 Setmana Santa (del 25 al 31 de març de 2024).  
 Pont del 9 d'octubre de 2024 (del 9 al 13 d'octubre).  
 Pont de la Constitució i l'Assumpció de la Mare de Déu (del 6 al 8 de desembre de 2024).  
 Nadal i cap d'any, del 23 al 31 de desembre de 2024.  
 Tots els caps de setmana de l'any des de les 20.00 h del divendres fins a les 23.59 h del diumenge.  
 Festardor, de l' 11 al 14 d'octubre de 2024.  
 Sagunt a Escena, del 3 al 28 d'agost de 2024.   
 Setmana de Reis, de l'1 al 6 de gener de 2025.  
  
Quint  
Esta resolució està supeditada a l'efectiva celebració dels esdeveniments assenyalats, acomodant-se als dies en què efectivament se celebre l'esdeveniment.  
  
Sext  
Els taxis amb residència en el municipi d'inici del servici tindran prioritat en la presa de viatgers en les parades existents o habilitades per a la provisió dels servicis de transport en vehicles de turisme pels ajuntaments amb motiu dels esdeveniments indicats en esta resolució.  
  
Contra esta resolució, que no esgota la via administrativa, es podrà interposar recurs d'alçada davant la Secretaria Autonómica d'Infraestructures i Transport en el termini d'un mes a comptar des de l'endemà de la seua publicació en el Diari Oficial de la Generalitat Valenciana, d'acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que es considere oportuna.  
  
València,9 d'abril de 2024.- La cap del Servei Territorial de Transports de València (p.d. Resolució 26 de octubre de 2022, DOGV núm. 9470/15.11.2022 de la Direcció General d'Obres Públiques, Transports i Mobilitat Sostenible, sobre delegació de firma en les persones responsables dels Servicis Territorials del Transport): M. Pilar Álvarez Montero.